QH พุ่งกว่า5% แรงในรอบกว่า3ปี โบรกฯชี้ปีนี้กำไรโตดี-ธุรกิจเข้าสู่ขาขึ้นแนะซื้อเป้า3.90บ.
QH พุ่งกว่า 5% แรงในรอบกว่า 3 ปี โบรกฯชี้ปีนี้กำไรโตดี-ธุรกิจเข้าสู่ขาขึ้นแนะซื้อเป้า 3.90 บ โดยหุ้นปิดภาคเช้าวันนี้(25ก.ค.) อยู่ที่ระดับ 3.50 บาท บวก 0.18 บาท หรือ 5.42% ด้วยมูลค่าซื้อขาย 890.07 ล้านบาท
25 ก.ค. 2561

ผู้สื่อข่าวรายงานว่า บริษัท ควอลิตี้เฮ้าส์ จำกัด (มหาชน) หรือ QH ปิดภาคเช้าวันนี้(25ก.ค.) อยู่ที่ระดับ 3.50 บาท บวก 0.18 บาท หรือ 5.42% ด้วยมูลค่าซื้อขาย 890.07 ล้านบาท

บล.คันทรี่ กรุ๊ป ระบุในบทวิเคราะห์ฯแนะ”ซื้อ”หุ้น บมจ.ควอลิตี้เฮ้าส์ (QH) มูลค่าเหมาะสม 3.9 บาท  คาดกำไรสุทธิจะเติบโตเฉลี่ยปีละ 10% ในช่วงปี 2561-2563 ได้แรงหนุนจากเงินลงทุนในบริษัทร่วมกว่า 50% ของกำไรสุทธิ ที่จะเติบโตกว่าปีละ 11% ผลักดันจากธุรกิจวัสดุก่อสร้างที่ขยายสาขาต่อเนื่องในมาเลเซีย
นอกจากนี้ Core business จะกลับตัวสู่ขาขึ้นอีกครั้งหลังจากอุตสาหกรรมมีการฟื้นตัว และการเปิดโครงการใหม่ 15 โครงการมูลค่ารวมกว่า 1.3 หมื่นล้านบาทจะเข้ามาช่วยหนุนผลการดำเนินงานของบริษัท